มีอาการปวดหัวลามมาบริเวณไหล่ ใจสั่น หายใจไม่ทันแน่นหน้าอก ร้อนๆหนาวๆตามร่างกาย หน้ามืด อ่อนเพลียตามร่างกายอยากนอนตลอดเวลา บางทีมีอาการอาเจียนร่วมด้วยค่ะ เป็นประจำแทบทุกวัน เกิดจากสาเหตุอะไรคะเสี่ยงเป็นโรคอะไรบ้างคะ
สวัสดีค่ะ อาการปวดศีรษะสามารถเกิดได้จากหลายสาเหตุ เช่น การปวดศีรษะแบบเทนชั่น, การปวดศีรษะไมเกรน, พยาธิสภาพที่สมอง, ปวดจากการมีไข้, ปวดศีรษะจากความเครียด, จากการอักเสบรอบๆศีรษะ เช่น ฟันผุ หูอักเสบ ไซนัสอักเสบ กล้ามเนื้อคออักเสบ เป็นต้นอาการปวดคอ บ่า ไหล่ เป็นอาการที่มักมาพร้อมๆกัน เนื่องจากอวัยวะเหล่านี้มีส่วนของกระดูก กล้ามเนื้อ เอ็น และปลายประสาทเชื่อมต่อกันสาเหตุที่พบบ่อยได้แก่ ท่าทางการใช้ชีวิตประจำวันที่ไม่เหมาะสม เช่น การนั่งหน้าจอคอมพิวเตอร์นานๆ ทำให้เกิดเอ็นและกล้ามเนื้อบริเวณนั้นตึงหรือมีกล้ามเนื้ออักเสบได้, ข้ออักเสบ, นรองกระดูกเสื่อม, เนื้องอก เป็นต้น**อาการปวดนี้ มักเจอร่วมกับอาการปวดศีรษะชนิดเทนชั่น (tension-type headache) และความเครียดจากการทำงานจากที่ เล่ามา อาจเป็นอาการของอาการปวดศีรษะแบบเทนชั่น ร่วมกับอาการปวดกล้ามเนื้อ หรือเอ็นที่คอ บ่า ไหล่ อักเสบร่วมด้วยได้นะคะแนะนำ นอนพักผ่อนให้เพียงพอ หากปวดศีรษะมาก สามารถรับประทานยาพาราเซตามอลบรรเทาอาการให้ปรับเปลี่ยนท่าทางการทำงานโดยหยุดพักจากการนั่งท่าเดิมนานๆ เป็นระยะ, เก้าอี้ที่นั่งควรมีพนักพิงและที่เท้าแขน, ออกกำลังยืดเหยียดบริเวณคอ บ่า ไหล่, หากมีอาการปวดมาก สามารถใช้น้ำอุ่นประคบหรือรับประทานยาแก้ปวด*** แต่หากอาการไม่ดีขึ้นแนะนำให้พบแพทย์เพื่อตรวจวินิจฉัยและให้การรักษาที่เหมาะสมนะคะ